རྔ་བ་རང་སྐྱོང་ལྗོངས་ནས་ཀྱང་༡༩༥༨ལོ་ནས་༡༩༦༠་བར་དུ་ཤིང་ཆ་སྨི་ཌར་རྒྱ་དཔངས་གྲུ་བཞི་མ་ས་ཡ་གཉིས་དང་འབུམ་དགུ་གཅོད་འབྲེག་བྱས་པས་ཁུལ་ཡོངས་ཀྱི་ནགས་ཚལ་ཐོན་ཁུངས་རིམ་བཞིན་ཇེ་ཉུང་དུ་གྱུར།སྨིན་ཅང་གཙང་པོའི་སྟོད་ཕྱོགས་ཀྱི་ནགས་ཚལ་ཁེབས་ཚད་བཅིངས་འགྲོལ་སྔོན་གྱི་བརྒྱ་ཆ་སུམ་ཅུ་ཡོད་པ་དེ་ལོ་རབས་བརྒྱད་ཅུའི་ནང་བརྒྱ་ཆ་བཅོ་བརྒྱད་དང་ཚེག་བརྒྱད་ལ་མར་ལྷུང་།ཀན་ལྷོ་བོད་རིགས་རང་སྐྱོང་ས་ཁུལ་དང་།བདེ་ཆེན་བོད་རིགས་རང་སྐྱོང་ས་ཁུལ།རྨི་ལི་བོད་རིགས་རང་སྐྱོང་རྫོང་བཅས་ལའང་དེ་མཚུངས་ནགས་ལས་ཀྱི་གཞི་རྒྱ་ཆེན་པོ་སྤེལ་ཡོད་དེ།ལོ་ངོ་སུམ་ཅུའི་རིང་ཀན་ལྷོ་ས་ཁུལ་གྱིས་རྒྱལ་ཁབ་ཀྱི་སྤྱི་ཚོགས་རིང་ལུགས་དང་དཔལ་འབྱོར་འཛུགས་སྐྲུན་ལ་ཤིང་ཆ་སྤུས་ལེགས་སྨི་ཌར་རྒྱ་དཔངས་གྲུ་བཞི་མ་ས་ཡ་དྲུག་དང་ལྔ་འབུམ་ལྔ་ཁྲི་མཁོ་འདོན་བྱས་པ་དང་།ཡོང་འབབ་རྒྱ་སྒོར་དུང་ཕྱུར་བཅུ་དང་བྱེ་བ་དགུ་ས་ཡ་བདུན་ལྷག་ཟིན།ཡོང་འབབ་དེ་རང་སྐྱོང་ཁུལ་གྱི་ལོ་ངོ་ཉི་ཤུའི་ནོར་སྲིད་འགྲོ་གྲོན་དང་མཚུངས་རབས་འདུག